Prene nombre d'una familia clamata Cerdà, que yera propietaria de lo lugar. L'apellito d'esta familia provién de lo etnonimo CERRETANUS, que ye como deciban los romans a los habitants de lo Sobrarbe, Ribagorza y Cerdanya, (toponimo que tamién provién de Cerretania). La evolución de la radiz CERRETANU en aragonés ye Cerdán (en la fonetica aragonesa se mantién la -n final), y en catalán ye Cerdà (en la fonetica catalana se pierde la -n final). De todas trazas s'ha producito lo fenomeno que en linaches catalans s'ha aragonesizato l'apellito con -n u en linaches aragoneses s'ha catalanizato l'apellito perdendo a -n d'alcuerdo con lo lugar on s'han establito u d'alcuerdo con lo escribán que ha transcrito l'apellito, a sobén en tiempos quan lo castellán yera la unica luenga escrita y lo catalán perdeba uso oficial.